Suuraanval: Man dalk vir waarneming gestuurJan Pieterse op 11 Februarie 2015 in die hof Foto: Werner Beukes/SAPA Edith Thaisa, ondersoekbeampte in die saak, het Donderdag aan die Johannesburgse landdroshof gesê sy sal Jan Pieterse onmiddellik na ŉ distriksgeneesheer neem soos deur die landdros gelas is. Die distriksgeneesheer sal besluit of Pieterse vir 30 dae na die Sterkfontein- psigiatriese hospitaal gestuur moet word. Pieterse het glo op 3 November suur oor sy eksmeisie, Ines Antonio (22), gegooi. Sy was buite haar huis in Sydenham. Sy het brandwonde aan haar gesig en bors opgedoen. Hul dogter, wat by Antonio was, het geringe brandwonde aan haar arms opgedoen. Lees alle vorige berigte oor Jan Pieterse op Maroela Media.